**Образац 12**

**ЈАВНО ПРЕДУЗЕЋЕ ЗА КОМУНАЛНУ ДЕЛАТНОСТ**

**„3.СЕПТЕМБАР“**

**НОВА ВАРОШ, Карађорђева бр.114**

**ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА**

За период од 01.01.2020.- 30.06.2020.године

Нова Варош,17.07.2020.године

**I ОСНОВНИ СТАТУСНИ ПОДАЦИ**

**Пословно име**: ЈП „3.СЕПТЕМБАР“

**Седиште:** НОВА ВАРОШ,Карађорђева бр.114

**Претежна делатност:** скупљање,пречишћавање и дистрибуција воде

**Матични број**: 07210426

**ПИБ:** 101977908

**Надлежно министарство:** МИНИСТАРСТВО ПРИВРЕДЕ РЕПУБЛИКЕ СРБИЈЕ

Делатности јавног предузећа за комуналну делатност су:

* Скупљање,пречишћавање и дистрибуција воде,
* Прикупљање и одвођење отпадних канализационих вода,
* Прикупљање и одвожење комуналног неопасног оптада.
* Као и друге поверене комуналне делатности Одлуком о организовању јавног предузећа за комуналне делатности „3.Септембар“ Нова Варош број:06-43/4/2016-02 од 28.11.2016.године („Општински службени гласник“,бр.01/2013,3/2013,9/2013,18/2013 и 21/2016) и Одлуке о комуналним делатностима на територији општине Нова Варош,број:06-115/10/2017-02 од 16.11.2017.године.

**Годишњи**/трогодишњи програм пословања: годишњи Програм пословања за 2020.годину је усвојен на седници Скупштине општине Нова Варош,26.12.2019.године.Закључак о давању сагласности број: 06-102/22/2019-02 од 26.12.2019.године.

Предузеће је у другом кварталу пословало у врло специфичним околностима у којима се нашао цео свет, па и Република Србија, где обављамо нашу пословну активност.Наиме због пандемије коју је изазвао корона вирус Covid 19, уведено је ванредно стање 15.03.2020. године и исто је било на снази до 06.05.2020.год. Прилагођавали смо се тим измењеним пословним околностима и покушавали да колико год можемо ублажимо негативне економске последице које су неминовно проистекле из наведеног разлога.

**II ОБРАЗЛОЖЕЊЕ ПОСЛОВАЊА**

У другом кварталу 2020.године Предузеће је обављало своје редовне пословне активности у складу са усвојеним Програмом пословања за текућу годину, у врло специфичним условима,уз повећане мере првенствено здравствене и хигјенске безбедности запослених. Све активнсти су биле подређене одржавању чистоће, дезинфекције града, доставе грађанима раствора натријум-хиперхлорита који се користио за дезинфекцију окружења,радног простора, стамбених објеката.У време трајања ванредног стања све активности су спровођене у сарадњи са Штабом за ванредне ситуације општине Нова Варош, а све у циљу сузбијања последица по здравље људи које изазива ковид вирус.

* Испорука воде је била континуирана и прописаног кавалитета.Вршено је редовно узорковање воде у складу са потписаним уговором са Заводом за јавно здравље Ужице.Због повећаног броја кишних дана, па чак у јуну увођења ванредне ситуације у појединим месним заједницама општине Нова Варош, имали смо проблем са повећаном мутноћом на извориштима која користимо у водоснабдевању Нове Вароши, што смо успевали више или мање да решимо употребом алуминијум сулфата и чешћим испирањем филтера на постројењима.
* У посматраном периоду радило се на издавању техничких услова за прикључење на водоводну и канализациону мрежу у оквиру обједињене процедуре преко Одељења за урбанизам и све су то углавном викенд објекти и апартмани у туристичкој зони Златара.
* Настављено са извођењем радова на изградњи водоводне мреже у Божетићима, по уговору са општином као инвеститором, а све у циљу стављања у експлотацију изворишта Ћурчића врело.
* Почели смо и са извођењем радова на водоводним инсталацијама у засеоку Рајићи у Горњој Бистрици, како бисмо истим решили вишегодишњи проблем са мањком воде који имају , првенствено у летњем периоду. У првој фази ћемо искористити природни пад са изворишта Чесме и на тај начин обезбедити воду потрошачима , а у каснијој фази је предвиђена изградња резервоара и решавање питања воде и потрошачима који се налазе на већим котама.
* У редовно одржавање спадају свакако отклањање кварова на цевима већих и мањих промера,замена вентила и интервенције на одгушењу канализације разних пресека.С обзиром на врло кишан период и овде смо имали већи број интервенција.
* Приликом експоатације шума од стране Србијашума, дошло је у више наврата до прекида водоводних инсталација, што је изискивало нашу интервенцију, где смо утошили неколико радних дана,што у ситуацији када имамо велики обим посла а недовољан број запосленх свакако представља проблем.
* У сарадњи са УТВСИ из Београда,немачким ГИЗ –ом и кипарском фирмом Хидро комп,наставили смо сарадњу на пројекту „Управљање инфраструктурним средствима-савети предузећима водовода југоисточне Европе“, а главни задатак је попис и евиденција водовода и канализације у општини Нова Варош,на ортофото снимцима са свим елементима који се налазе у систему водовода и канализације..Успешно смо унели преко 80 % водоводне мреже у градском подручју, али су активности сведене на минимум што због недовољног времена, што због ванредног стања које је било на снази.
* Закључно са јуном месецом 2020. године фактурисано је 40.022 м3 воде привредним субјектима и 286.486 м2 за услугу изношења смећа,док је физичким лицима фактурисано 185.388 м3 воде и за услугу изношења смећа 1.525.987 м2. Због ванредног стања које је било на снази у већем временском делу, посматраног периода, где угоститељски објекти, приватне радње, део фирми нису радиле или су своје привредне активност свеле на минимум, то се одразило и на мању потрошњу воде те смо посматарајући исти период 2019.године имали готово 9.500 м3 мање фактурисане воде привреди и око 13.000 м3 физичким лицима. Обзиром да нисмо цене мењали од почетка 2015.године, ово се свакако негативно одражава на наше пословање.
* У време ванредног стања фактуре које смо испотављали нашим суграђанима,дакле за март,април и мај су биле без затезне камате за кашњење у плаћању. На жалост највећи број наших потрошача су пензионери којима је било забрањено кретање због епидемиолошке ситуације и превентивних мера, како би се заштитило здравље старије популације. То се на жалост одразило и на наплату наших услуга те је смо на благајни предузећа у периоду март-мај ове године у односу на прошлу годину, исти период, наплаћено мање 2,8 мил.дин. Укидањем ванредног стања и враћањем постепено свих активности и животних и пословних, и наплата на благајни се вратила на ниво из претходне године у јуну месецу. Иамјући у виду све горе наведене околности, проценат наплате комуналних услуга код купаца је износио око 62 %, док је код физичких лица тај проценат нешто већи и износио је око 78 %. Наплата спорних потраживања је била занемарљива,пошто ни судови нису радили за време ванредног стања.
* Банке су нудиле меморандум на отплату кредита, но наша процена је била да исти не треба да користимо, те смо успевали да исти враћамо у раније договореној динамици. Све ово како бисмо исти отплатили у року и створили евентуално могућност да новим кредитним задужењем, решимо горући проблем за наступајућу зимску сезону, а то је набавка камиона кипера за зимску службу са плочом за снежни плуг и одговарујућим атестом за исти.
* Иако нам уговор за зимско одржавање град званично траје до 15.марта, временски услови у нашем крају су врло непредвидиви и готово увек та активност се продужи са мање или више интезитета, те смо након 15.марта по Анексу уговора утрошили радне сате камиона и ровокопача, што се може видети у табеларном приказу који следи.

**Утрошени радни сати на зимском одржавању у периоду**

**16.03.-15.04.2020.године**

|  |  |  |  |
| --- | --- | --- | --- |
| **месец** | **ФАП 1417** | **ФАП 2635** | **РОВОКОПАЧ** |
| Н.ВарошБожетићиШтитково | АништеЛипа Акмачићи | Нова Варош | Н.ВарошБожетићиШтитково | АништеЛипа Акмачићи | Нова Варош | Н.ВарошБожетићиШтитково | АништеЛипа Акмачићи | Нова Варош |
| 16.-31.03. |  |  | 15,5 | 10,5 | 4,5 |  |  |  | 10,00 |
| 01.-15.04. |  |  | 6,00 | 7,00 | 3,00 |  |  |  | 6,00 |
| **УКУПНО:** |  |  | **21,50** | **17,50** | **7,50** |  |  |  | **16,00** |

* **Фап 1417 21,50 сати**
* **Фап 2635 25,00 сати**
* **Ровокопач 16 сати**

Наведени путни правци су редовно посипани индустријском сољу и ризлом.За ове намене утошено је у овом периоду од месец дана 10 т индустријске соли и 35 т ризле у посматраном периоду.

* Редовно се врши прикупљање отпада у градским и сеоским срединама.У граду отпад купимо сваког дана због повећаног обима отпада а у сеоским срединама по уговору који имамо са оснивачем, фактуришемо једну туру недељно а ми купимо два пута тај отпад како бисмо ове средине одржавали што уредније.
* Са пролећем креће и сређивање дворишта, подрума,кошење траве, избацивање отпада који свакако није комунални, што ствара додатни притисак и утиче на квалитет прикупљања отпада, јер радници по граду прикупљају отпад ноћу како би избегли закрчење саобраћаја у току дана, а грађани по дифолту некомунални отпад остављају у,или поред контејенера и тако се стиче на жалост погрешан утисак да се посао не обавља квалитетно и благовремено. И поред већег броја наших апела да се такав кабасти отпад одвози на депонију испод АМС,коју ми уређујемо,исти на жалост нису уродили плодом. Како бисмо решили овај проблем у сарадњи са оснивачем улажу се додатна средста и ангажује механизација, да се овај проблем реши.
* Одржавање деопније у Друглићима је у другом кварталу је била обавеза ЈП „3.Септембар“ и исти је у складу са уговором благоврмено и кавалитено одрадио изабрани понуђач.Оно што је такође један од већих проблема је смањење простора на депонији у Друглићима где отпад одлаже Прибој и Нова Варош, и што сваке године морамо да вршимо планирње, равнање и прекривање исте што нису ни мало мали трошкови,те бих овим путе апеловала на наше осниваче да изнађу средстава и помогну нам у овом послу, јер тешко да ћемо из редовнох прилива,који су додатно смањени због ванредног стања успети да исфинансирамо радове самостално у потребном обиму и квалитету.
* Оно што је било актуелно у посматраном периоду су и појачане активности на насипању путева, што нам је донекле ублажило смањен прилив по основу наплате комуналних услуга, наплатом изведених радова од оснивача. Камиони предузећа су превезли око 450 т тампона по налогу оснивача у више месних заједница општине и четири туре гребе (две град и две Кокин Брод).
* Активности на градској пијаци су се одвијале по препорукама Владе Републике Србије,те иста није ни радила за време трајања ванредног стања, а након укидања истог полако су се враћале устаљене активност на градској пијаци али са знатно слабијом понудом него раније,што је и разумњиво,те је приход по овом основу био готово занемарљив.
* На градском гробљу Коцељ је изграђен нови плато са пет дводелних гробних места. Све што смо имали пре овога на располагању, је на жалост попуњено. По нашој пријави Србијашуме су извршиле дознаку и посекле неколико стабала, која су претила да се обруше на гробове и изазову веће или мања оштећења надгробних споменика,што смо на овај начин решили и избегли непријатне ситуације са породицама упокојених.

**1.** **БИЛАНС УСПЕХА**

Предузеће је Програмом пословања за 2020.годину, планирало пословни добитак пре опорезивања од 1.560 хиљ.дин. Реализацијом пословних активности у току два протекла квартала 2020.године реализовали смо на овој позицији пословну добит у износу од 432 хиљ.дин.

**2.** **БИЛАНС СТАЊА**

Образац Биланс стања приказује Стање на дан 31.12.2019.године и стање активе и пасиве на дан 30.06.2020.године.

**3. ИЗВЕШТАЈ О ТОКОВИМА ГОТОВИНЕ**

У обрасцу Токови готовине приказан је план у периоду 01.01.2020.-31.12.2020. као и кумулативна рализација у периоду (01.01.2020.-30.06.2020.) и из истог се види прилив готовине по основу:

* продаје услуга и изведених радова и
* прилив по основу наплаћених камата.

Одливи готовине по основу:

* Исплате обавезе према добављачима за преузету робу,
* Отплате кредита банци
* Исплате затезних камата
* Исплата зарада са припадајућим порезима и доприносима запосленим.

**4. ТРОШКОВИ ЗАПОСЛЕНИХ**

Зараде запосленим су вршене у складу са Програмом пословања и никаквих одступања у том делу није било.Реализација програма пословања је 85,86 % у односу на планирану масу БРУТО 2 (зарада са припадајућим порезима и доприносима на терет послодавца).

**5. ДИНАМИКА ЗАПОСЛЕНИХ**

На крају другог квартала Предузеће има 60 запослених, и то у сталном радном односу 50 и 9 запослених на одређено време и 1 по уговору о привременим и повременим пословима.

**6. КРЕТАЊЕ ЦЕНА ПРОИЗВОДА И УСЛУГА**

Када су у питању цене комуналних услуга,у посматраном периоду није било промене истих,што се види из обрасца Кретање цена производа и услуга.

**7. СУБВЕНЦИЈЕ И ОСТАЛИ ПРИХОДИ ИЗ БУЏЕТА**

Предузеће у посматраном периоду текуће године није имало субвенција из буџета.

**8. СРЕДСТВА ЗА ПОСЕБНЕ НАМЕНЕ**

Средства за спортске активности су планирана у износу од 30 хиљ.дин. за 2020.годину али иста нису реализована у току другог квартала 2020.године. Средства за репрезентацију су реализована у односу на план на нивоу два квартала 22 % док су средства за рекламу и пропаганду реализована у односу на план 40 %.

**9. ИЗВЕШТАЈ О ИНВЕСТИЦИЈАМА**

Све инвестиционе активности којима се бави предузеће су везане за Уговоре са оснивачем, општинском управом, у смислу изођења уговорених радова где је инвеститор општина. У току другог квартала завршен је и фактурсан део изввршених радова на цевоводу за извориште Ћурчића врело,водовод у Рајићима и реконструкција дела водоводне инсталације на изворишту Гачево врело у укупном износу од 1,64 мил.динара.

**III ЗАКЉУЧНА РАЗМАТРАЊА И НАПОМЕНЕ**

На жалост у другом кварталу 2020.године имали смо све само не редовно и устаљено обављање редовних делатности, услед проглашене пандемије изазване корона вирусом Covid 19.Трудили смо се и у томе чини ми се успевали,да хигијену града и села одржавамо на задовољавајућем нивоу. За све време трајања ванредног стања редовно смо вршили дезинфекцију градских улица, у договору са Штабом за ванредене ситуације вршили испоруку раствора натријум хипохлорита који смо набавили у довољним количинама, а који су грађани користили за дезинфекцију пословних и животних простора.

И поред значајно смањене наплате комуналних услуга, успевали смо да плате запосленим редовно измирујемо, кредит пословној банци такође, добављаче на жалост делимично али сви имају разумевања, јер знају у каквој се ситуацији сви налазимо. На жалост,иако смо до другог квартала држали динамику у измирењу обавеза за утрошену електричну енергију,који нису занемарљиви и крећу се од 1,4 до 1,8 мил.дин.на месечном нивоу, то на жалост не успевамо те тако имамо кашњење од 1 месечног рачуна.

Због великих поплава које су задесиле Златиборски окуг у већини места је проглашена ванредна ситуација на целој или делу територије општина овог округа.Најгора ситуација је била у општини Ивањица,који су више дана остала без пијаће воде, па смо покушали да им бар мало помогнемо и одвезли смо нашу цистерну која им је била на располагању 20-ак дана,док нису решили проблем водоснабдевања.

За ретко позитивно дешавање у посматраном периоду, морамо да изразимо велику захвалност колегама из ЈП „Градска чистоћа“ Београд,од којих смо добили на коришћење,уз посредство и помоћ општине, цитерну, ауто смећарку и подизач који ће нам занчајно олакшати посао у прикупљању отпада, имајући у виду да је подизач који имамо пред расходовањем, упркос труду и улагању у исти. Ауто смећарка је од 21 м3 што нам је врло битно, с обзиром да у исту стаје више отпада што утиче на смањење броја одлазака на депонију у Друглићима, што није безначајно јер нам је тура за прикупљање отпада у селима око 150 км.

Датум: 17.07.2020.год  **ДИРЕКТОР**

 Сузана Шуљагић,дипл.ецц.